Minecraft Dungeons

Minecraft Dungeons er et dungeon crawler-videospill utviklet av Mojang Studios og Double Eleven og publisert av Xbox Game Studios. Det er en spin-off av Minecraft. Det ble sluppet til Microsoft Windows, Nintendo Switch, PlayStation 4 og Xbox One i mai 2020 og for Xbox Series X og S i februar 2021. Det kom også ut som et arkadespill i tilpasset versjon utviklet av Raw Thrills.

Minecraft Dungeons fikk blandet mottakelse, med de fleste kritikere anser spillet som morsomt og sjarmerende, og hyllet spillet sin grafikk og musikk, men det enkle gameplayet og den automatiske genereringen brukt i spillverdenen ble møtt med en mer blandet mottakelse, og spillets korte handling og mangel på dybde ble kritisert.

Gameplay 
I motsetning til Minecraft har ikke Minecraft Dungeons en åpen verden, og mangler gruvedrift eller bygging. I stedet er det et pek-og-klikk hack og slash-stilisert dungeon crawler, gjengitt fra et isometrisk perspektiv.

Spillere utforsker både automatisk genererte og håndlagde steder fylt med tilfeldig genererte monstre, og må også håndtere feller, gåter, bosser, og finne skatter. Det er ingen klassesystem; spillere kan fritt bruke alle våpen og all rustning eller andre items man finner. Spillet har også støtte for lokal flerspiller med opptil fire spillere og online flerspillermodus.

Handling 
Minecraft Dungeons er satt i samme fiktive verden som Minecraft, kjent som «Overworld», bestående av grove 3D-objekter, hovedsakelig kuber og væsker, og kalt «blokker» - som representerer ulike materialer, og bebodd av både fredelige og fiendtlige karakterer. I motsetning til Minecraft har spillet en lineær og historiedrevet kampanje, i tillegg til cutscenes.

Åpningsscenen forteller historien om en «illager» ved navn Archie, som ble drevet bort av folket sitt. Mens han lette etter et nytt hjem ble han tvunget til å forlate hver landsby han fant siden ingen landsbyboere ville la han leve med dem. En dag snublet Archie over en kraftig gjenstand kjent som «Orb Of Dominance», som ga ham magiske krefter, men som også ødela ham. Nå kjent som Arch-Illager, er han ute etter hevn over alle de som forutrettet ham, og kuet mange landsbyer med sin nyervervede hær.

Spillerne tar rollen som helten som drar ut på et oppdrag for å beseire Arch-Illager, samtidig som man må frigjøre undertrykte landsbyer, slåss mot monstre, og fullføre ulike oppdrag. Til slutt møter spillerne Arch-Illager i slottet hans, ødelegger «Orb of Dominance», og frigjør Archie fra dens innflytelse.

Istedenfor å straffe Archie for sine handlinger, viser spillkarakteren ham godhet og tilgivelse, og blir raskt venn med ham. Mens spilleren og Archie forlater slottet begynner Orb of Dominance å gjenskape seg selv. I spillet, etter å ha beseiret Archie, vil spilleren(e) låse opp nye vanskelighetsgrader som gjør spillet mer utfordrende, men gir bedre belønninger.

Utvikling 
Dungeon er utviklet av Mojang Studios for Xbox One, Windows 10, PlayStation 4, og Nintendo Switch ved med Unreal Engine 4. Konsollporter ble utført av Double Eleven.

Gitt den stadige suksessen til Minecraft, vurderte Mojang på mulige spill som kunne tilføre noe nytt til Minecraft-universet. De eksperimenterte med ulike ideer, og spillet var opprinnelig ment å være et enspiller dungeon crawler-spill, inspirert av The Legend Of Zelda serien, til Nintendo 3DS. Men da spillet begynte å ta form ble disse elementene endret eller fjernet. For eksempel etter å ha lagt til flerspillerfunksjoner innså utviklerne at disse endringene gjorde spillet morsommere. Ifølge spillregissør Måns Olsen var spillet inspirert av Diablo og Torchlight, i tillegg til å inkludere elementer fra førstepersonsskytespill som Warhammer: End Ganger-Vermintide og Left 4 Dead.

En av de viktigste utfordringene utviklerne møtte var å finne ut hvordan de skulle tilpasse gameplayet fra dungeon crawler-spill som Diablo inn i verden Minecraft-universet. Siden Minecraft-karakterer ikke har noen spesielle medfødte evner, måtte Mojang komme på alternativer til ting som klassesystemer som normalt blir funnet i spill i den sjangeren. Løsningen var å fokusere på å skape våpen og rustninger som spilleren kan gjøre kraftigere gjennom fortryllelser, slik at spilleren kan utforske sin kreativitet gjennom tilpasning.

I tillegg ønsket Mojang å effektivisere den tradisjonelle dungercrawler-spillopplevelsen til noe mer tilgjengelig. Olsen bemerket at andre spill i sjangeren «er enkle å tilnærme seg til en viss grad, men de er vanligvis spill med svært dype, sammenkoblede systemer», og at de ønsket å gjøre Minecraft Dungeons «superlett», men samtidig «umiddelbart kjent».

Beslutningen om å ikke tillate bygging eller «crafting», hovedelementene til originalen Minecraft, ble også utviklet for å fokusere på kjernen i dungeon-crawling-spill. For å gi mer erfarne spillere en utfordring, la de til alternativer for å endre spillets vanskelighetsgrader, noe som ville belønne spillere med bedre utstyr og nytt hemmelig innhold for å spille på vanskeligere vanskelighetsgrader.

Minecraft Dungeons ble først annonsert 28. september 2018, under Minecon livestreaming-sendingen. Et videoklipp med gameplay fra spillet ble for første gang vist under E3 2019.

Utgivelse 
Minecraft Dungeons ble utgitt 26. mai 2020, etter å ha blitt forsinket fra den opprinnelige utgivelsesdatoen, som skulle være rundt april, på grunn av COVID-19-pandemien. Den lukkede betaen for spillet foregikk i én måned fra 25. mars til 24. april 2020.

Etter at det ble gitt ut fikk spillet flere nedlastbare innholdspakker (DLC) som hver la til nye områder, våpen og gjenstander. Den første utvidelsen, med tittelen Jungle Awakens ble utgitt 1. juli 2020. Det ble etterfulgt av Creeping Winter den 8. september 2020, Howling Peaks den 9. desember 2020, Flammes of Nether den 24. februar 2021, Hidden Depths den 26. mai 2021, og Echoing Voic den 28. juli 2021.

En Xbox Series X og S-optimalisert versjon ble utgitt sammen med Flames of Nether-oppdateringen. 28. juli 2021, samme dag som Minecraft Dungeons: Echoing Void ble sluppet, ble Minecraft Dungeons, Ultimate Edition utgitt med alle 6 DLCs og tilgang til «Hero Pass»-utstyret.

I mars 2021 annonserte Mojang en arkadeversjon av spillet med tilknyttede samlekort. Spillet er offisielt lisensiert fra Mojang og Microsoft,  og ble opprettet av utvikler Play Mechanix og underholdningsfirmaet Raw Thrills. Spillet ble endret til en beat-em-up-format, og ligner på spill som Golden Axe. Det debuterte på Dave & Buster's-restauranter i mai 2022.

Nedlastbart innhold 
Det er seks utvidelsespakker som fortsetter historien om Minecraft Dungeons:

 I Jungle Awakens, reiser spilleren til en jungel som har blitt ødelagt av en del av Orb of Dominance, som gjorde innbyggerne til slemme monstre. På slutten av utvidelsen, må spilleren beseire bossen «Jungle Abomination» før ødelegge delen av Orb of Dominance og frigjøre jungelen fra sin korrupsjon.
 I Creeping Winter spiller man på en øy med evig vinter, og den siste bossen er «Wretched Wraith», men premisset forblir det samme.
 I Howling Peaks, spiller man på toppen av et fjell og den siste bossen er «Tempest Golem».
 Flames of Nether, satt i The Nether, er den eneste utvidelsen som ikke har noen historieelementer.
 Hidden Depths returnerer til premisset for de tre første utvidelsene, og spilleren reiser til den mørke bunnen av et dypt hav ødelagt av en del av Orb of Dominance. Den siste bossen er «Ancient Guardian».
 Echoing Void er avslutningen På Orb Of Dominance-historien, og spilleren reiser til «The End» for å ødelegge den siste biten av Orb of Dominance. Til slutt møter man bossen «Vengeful Heart of Ender»:

Mottakelse 

Minecraft Dungeons fikk blandet og positive vurderinger fra kritikere, ifølge Metacritic. Spillanmeldere fant spillet morsomt og sjarmerende, komplimenterte dets visuelle uttrykk og musikk. Det var delte meninger rundt Minecraft Dungeon sin enkelhet og prosessgenereringssystemet som brukes til å lage loot og nivå-oppsettet. De fleste anmeldere var kritiske til spillets korte historiemodus og poengterte mangel på dybde. Shacknews kalte spillet «et morsomt, avslappet dungeon crawler for venner å bli med». Hero Edition av Minecraft Dungeons solgte 11 450 eksemplarer på Nintendo Switch i løpet av sin første uke i salg i Japan, noe som gjør det til det fjerde bestselgende spillet den uken i Japan. Spillet ble nominert til kategorien «Beste familiespill» på The Game Awards 2020.

Referanser

Eksterne lenker 
 
 

Xbox Series X og Series S-spill
Xbox One-spill
Windows-spill
Videospill utviklet i Storbritannia
Videospill utviklet i Sverige
PlayStation 4-spill
Nintendo Switch-spill
Hack and slash-spill
Minecraft
Videospill fra 2020